ناتو روسیایا ژانویه‌نین 12-ده تهلوکه‌سیزلیک مسئله‌سینده دانیشیق‌لار آپارماغی تکلیف ائدیب.
ناتو مطبوعات خیدمتیندن وئریلن بیاناتدا ناتو-نون باش کاتیبی ینس استولتنبرگین روسیا و ناتو نوماینده‌لرینه تهلوکه‌سیزلیک سازیشی لاییحه‌سینی موذاکیره ائتمک اوچون ژانویه‌نین 12-نی تکلیف ائتدیگی بیلدیریلیب.
"استولتنبرگ روسیا-ناتو شوراسی‌نین صدری کیمی 2022-جی ایل ژانویه‌نین 12-ده گؤروش تکلیف ائدیب. روسیا ایله تماسداییق"، - بیاناتدا دئییلیر.
روسیا پرزیدنتی‌نین مطبوعات کاتیبی دمیتری پسکوو "روسیا و ناتو-نون دانیشیق‌لار آپارماسی منطق‌لی اولاردی" دئییب.
روسیا خاریجی ایشلر ناظیری‌نین معاوینی الکساندر گروشکو ایسه دئییب کی، تاریخ، مدل، فورمات و نوماینده هئیتینده کیم‌لرین اولاجاغی اوزرینده فعالیت‌لر داوام ائدیر.
